1074



Evenimente 

 27 ianuarie: Armata împăratului Henric al IV-lea se întâlnește cu cea a răsculaților saxoni la Hersfeld; lupta nu mai are loc și încep negocierile între cele două părți.
 29 ianuarie: Chemat în secret de către califul fatimid din Egipt Al-Mustansir Billah, guvernatorul Accrei Badr al-Djamali pătrunde în Cairo cu garda sa de armeni și execută mai mulți comandanți militari, atât sudanezi cât și turci; ca rezultat, obține titlul de comandant al armatei și de vizir.
 2 februarie: Pacea de la Gerstungen dintre Henric al IV-lea și răsculații din Saxonia: fortărețele regale din Saxonia sunt distruse, bunurile confiscate sunt restituite, Otto de Nordheim reprimește posesiunile sale din Bavaria, iar împăratul se angajează să nu rezideze în Saxonia.
 2 februarie: Scrisoare a papei Grigore al VII-lea adresată contelui Guillaume al Burgundiei, prin care îi propune organizarea unei expediții în sprijinul Bizanțului și împotriva normanzilor din Italia de sud și a turcilor din Anatolia.
 7 februarie: Bătălia de la Montesarchio: principele Pandolfo al IV-lea de Benevento este înfrânt și ucis în luptă de către normanzii din sudul Italiei.
 1 martie: Bulă emisă de papa Grigore al VII-lea, prin care toți creștinii sunt îndemnați să vină în ajutorul Constantinopolului.
 14 martie: Regele Solomon I al Ungariei este înfrânt de către Geza, fiul lui Bela I, în bătălia de la Mogyorod, după care se refugiază în Istria și devine călugăr; Geza devine rege, cu sprijinul împăratului Mihail al VII-lea Dukas, de la care primește coroana regală.
7 decembrie: Scrisoare a papei Grigore al VII-lea către împăratul Henric al IV-lea, prin care îl invită să preia conducerea unei expediții preconizate în favoarea creștinilor din Orient.

Nedatate 
 martie: Conciliul de la Roma, în cadrul "reformei gregoriene": sunt elaborate decretele de condamnare a simoniei și nicolaismului; este excomunicat Robert Guiscard, care între timp refuzase să presteze omagiu papei.
 aprilie: Arhiepiscopul de Köln, Annon se confruntă cu o răscoală a orășenilor împotriva autorității sale.
 19 iulie: Are loc căsătoria lui Rodrigo Diaz de Bivar (supranumit, Cidul) cu Jimena Diaz, verișoara regelui Alfonso al VI-lea al Castiliei.
 august: Tratat de alianță între Robert Guiscard și Imperiul bizantin; conducătorul normand acceptă căsătoria unei fiice cu fiul mai mic al împăratului Mihail Dukas și promite să apere teritoriul imperial; mulți normanzi sunt utilizați ca mercenari ai Bizanțului împotriva selgiucizilor (în special, în Armenia).
 Aventurierul armean Filaret Brakhamios, care controlează teritoriul dintre Melitene, Taurus și Cilicia, încearcă să ocupe Antiohia cu sprijinul patriarhului Emilian; numit duc al Antiohiei, Isaac Comnen reușește să reprime acțiunea.
 Generalul bizantin Alexios Comnen îl înfrânge pe mercenarul normand Roussel de Bailleul, care amenința Constantinopolul cu cucerirea.
 Normandul Robert Guiscard acceptă oferta locuitorilor din Amalfi și adaugă orașul în rândul posesiunilor sale din Italia de sud.
O propunere de a acorda nume de familie tuturor locuitorilor din China este respinsă de împăratul din dinastia Liao.
 Turcii selgiucizi ocupă Trapezunt.
 Vladimir "Monomahul", fiul lui Iaroslav I cel Înțelept, se căsătorește cu prințesa anglo-saxonă Gyda, fiică a fostului rege Harold al II-lea.

Arte, Știință, Literatură și Filozofie

Înscăunări 
 Geza I, rege al Ungariei (1074-1077).

Nașteri 
 12 februarie: Conrad de Lorena, împărat german și rege al Italiei (d. 1101)
 Edgar, rege al Scoției (d. 1107)
 Zamakhshari, filosof și teolog persan (d. 1143)

Decese 
 3 mai: Teodosie din Pecerska, călugăr și sfânt ucrainean (n. ?)
 Benedict al X-lea, antipapă (n. ?)
 Petar Kresimir al IV-lea, rege al Croației (n. ?)

Vezi și 
 Listă de conducători de stat din 1074

1074